Elena Lucrezia Cornaro Piscopia

Elena Lucrezia Cornaro (Corner) Piscopia a l'era nassùa a Venessia ai 5 ëd giugn dël 1646 da na veja famija nòbil véneta e a l'é mòrta a Pàdoa ai 26 ëd luj dël 1684.

A l'avìa studià le siense naturaj, l'astronomìa, la matemàtica e vàire lenghe dont ël grech, ël latin, l'ebréo, ël castilian, ël fransèis e l'àrabo, an meritand-se parèj lë stranòm d'Oraculus septilingue.
A l'ha peui aprofondì soa conossensa dla matemàtica sota la tùa dël magìster Rinaldini.

Dël 1678 a l'é dotorasse an filosofìa a l'Università ëd Pàdoa, prima fomna al mond a pijé na làurea.

A l'ha passà ij sò darié agn an consacrand-se a l'agiut ai pòver.

Cornaro Piscopia, Elena Lucrezia